Á árinu sem er að líða hefur rekstur og starfsemi Hraðfrystihússins-Gunnvarar gengið vel . Staða eldismála Á árinu fékk Háafell , dótturfélag HG , útgefið stækkað leyfi fyrir seiðaeldisstöð félagsins á Nauteyri við Ísafjarðardjúp en þar hafa verið framleidd heilbrigð laxa - og regnbogasilungsseiði um árabil . Eins hafa leyfi fyrir regnbogasilungseldi í sjókvíum verið auglýst . Eru þetta jákvæð skref í uppbyggingaráformum Háafells í fiskeldi í Ísafjarðardjúpi . Ríflega átta ár eru síðan áform um laxeldi Háafells voru fyrst kynnt stjórnsýslunni . Ennþá ríkir þó fullkomin óvissa um fyrirkomulag laxeldis við Ísafjarðardjúp . Það skýtur skökku við að það sé Háafell , eina alíslenska fyrirtækið sem hefur gildar umsóknir í laxeldi , sem situr uppi með algjöra óvissu um hvenær uppbygging getur hafist , á meðan öðrum fyrirtækjum hefur verið gert kleift að byggja sig upp á öðrum svæðum . Ekki virðist skipta máli hve oft sól stendur hæst á lofti við Djúp , ekki bólar enn á nýju áhættumati sem þó hefur verið boðað trekk í trekk af hendi Hafrannsóknastofnunar . Enn sitja því fyrirtæki og samfélög við Djúp eftir í óvissu , á svæði sem hefur verið skilgreint sem fiskeldissvæði . Stjórnvöld bera ábyrgð á að leyfisveitingar séu byggðar á bestu vísindum og mótvægisaðgerðum . Miðað við reynslu okkar undanfarin misseri og ár hefur stjórnvöldum mistekist algjörlega að uppfylla þetta hlutverk sitt . Það er hinsvegar von mín að á nýju ári sjái menn að sér og tryggi að hægt verði að hefja langþráða uppbyggingu laxeldis við Ísafjarðardjúp af fullum krafti . Sjávarútvegur í forystu í umhverfismálum Umhverfismál skipa sífellt stærri sess í rekstri fyrirtækja og ekki síst í sjávarútvegi . Heilbrigt haf er allra hagur . Plast í hafi , súrnun sjávar og hlýnun eru aðkallandi áskoranir sem bregðast verður við . Sem betur fer hefur orðið mikil vitundarvakning um umhverfismálin og hefur íslenskur sjávarútvegur lagt sig fram um að vera í forystu í þeim efnum . Sem dæmi má nefna að um 1.100 tonn af veiðarfærum eru endurunnin á ári . Frá árinu 1995 hefur CO2 losun í sjávarútvegi dregist saman um 48% á sama tíma og CO2 losun frá íslenska hagkerfinu hefur tvöfaldast . Slíkur árangur hefur náðst vegna mikilla fjárfestinga í greininni , meðal annars í sparneytnari skipum eins og til að mynda nýja Páli Pálssyni , sem og með hagkvæmu kvótakerfi sem stuðlað hefur að skynsamlegri nýtingu sjávarauðlindarinnar . Veiðar , vinnsla og markaðir Veiðar og vinnsla hafa gengið vel , svo og sala afurða samfara jákvæðri þróun afurðaverðs . Togarar fyrirtækisins , Júlíus Geirmundsson , Páll Pálsson og Stefnir hafa allir aflað vel og Valur gerði það gott í innfjarðarrækjunni . Það sem þó er mest um vert er að árið hefur verið áfallalaust bæði til sjós og lands . Núverandi og fyrrverandi starfsmönnum okkar þakka ég samfylgdina á árinu sem er að líða og óska þeim og landsmönnum öllum velfarnaðar á nýju ári . Einar Valur Kristjánsson , framkvæmdastjóri Hraðfrystihússins - Gunnvarar hf . Eldri Júlíus ( III ) þurfti því að hverfa úr rekstri hér á landi til að veiðileyfi fengist á nýja skipið . Þetta kom til m.a. vegna þess að þjóðfélagið í Póllandi var mjög lokað á þessum árum , strangar reglur um gjaldeyrisviðskipti og skriffinnska mikil . Skipið fer til veiða í næstu viku , en það á um 1000 tonna kvóta á þessu ári . Vélin er 3.342 hestafla , Wärtsilä , vindur frá Brusseles , tölvutrollstýribúnaður frá Rafboða , frystibúnaður frá Söby og fiskvinnsluvélar frá Baader . Skipstjóri á Júlíusi er Hermann Skúlason , yfirvélstjóri Þorlákur Kjartansson og 1. stýrimaður Ómar Ellertsson . Skipið þótti stórt og efuðust margir um að raunhæft væri að gera út slíkt skip frá Ísafirði , en reyndin varð sú að skipum af þessari stærð og þaðan af stærri átti eftir að fjölga mikið á næstu árum . Nokkru áður en skipið lagði í ferðina til Belgíu færði eigandi þess , Arnar Kristjánsson útgerðarmaður , Kristjáni syni Jóhanns myndina til varðveiðslu .